ການສຶກສາຂອງເດັກນ້ອຍ ລາວ ໜ້າເປັນຫ່ວງ ເພາະວ່າບໍ່ໄດ້ເຂົ້າໂຮງຮຽນ ຍ້ອນໂຣກລະບາດ COVID-19
ເດັກນ້ອຍຈຳນວນນຶ່ງແມ່ນບໍ່ໄດ້ຮຽນເລີຍ, ອີງຕາມການກ່າວຂອງແມ່ຍິງຄົນນຶ່ງ. ເມື່ອເດັກນ້ອຍບໍ່ໄດ້ຢູ່ໃນຫ້ອງຮຽນ,​ ມັນຈະບໍ່ມີໃຜຄຸມເຂົາເຈົ້າ ແລະ ເຂົາເຈົ້າກໍຈະບໍ່ມີສະມາທິໃນການຮຽນຄົນດຽວ. 
ຫຼັງຈາກມີການປະກາດ ໂດຍຫ້ອງການນາຍົກລັດຖະມົນຕີ ລາວ ກ່ຽວກັບ ການເຫັນດີຂອງທ່ານນາຍົກ ເພື່ອກຽມເປີດປະເທດຄືນ ຕ້ອນຮັບເອົານັກທ່ອງຕ່າງປະເທດນັ້ນ, ປະຊາຊົນໃນປະເທດ ແມ່ນໄດ້ມີຄຳຖາມຫຼາຍຢ່າງວ່າອັນໃດຄວນມາກ່ອນ ເຊັ່ນການເປີດໂຮງຮຽນເພື່ອໃຫ້ເດັກນ້ອຍສາ ມາດກັບໄປຮຽນໜັງສືໄດ້ ຫຼື ໃຫ້ຄົນຕ່າງປະເທດເຂົ້າມາ ແລະ ພັດທະນາເສດຖະກິດ? ປັດຈຸບັນນີ້ກະຊວງສຶກສາທິການ ແລະ ກິລາ ພ້ອມກັບກະຊວງສາທາລະນະສຸກ ແມ່ນກຳລັງຮວບຮວມເງື່ອນໄຂ ແລະ ມາດຕະການຕ່າງໆສຳລັບການວາງແຜນເພື່ອອະນຸຍາດໃຫ້ເດັກນ້ອຍ ກັບຄືນໄປໂຮງຮຽນ ເຊິ່ງລາຍລະອຽດແມ່ນຈະຖືກປະກາດໃນໄວໆນີ້ ພໍ່ແມ່ຜູ້ປົກຄອງຂອງພວກເດັກນ້ອຍນັກຮຽນແມ່ນເປັນຫ່ວງ ກ່ຽວກັບ ການຮຽນບໍ່ທັນ ຍ້ອນມາດຕະການຫ້າມ COVID-19 ທີ່ໄດ້ເຮັດໃຫ້ໂຮງຮຽນປິດນັ້ນ ພໍ່ຂອງນັກຮຽນຄົນນຶ່ງໄດ້ກ່າວຕໍ່ພວກເຮົາວ່າ “ລູກຂອງຂ້າພະເຈົ້າເຂົ້າໂຮງຮຽນເອກະຊົນ ແລະ ຮຽນທາງອອນໄລນ໌ທຸກມື້ ເດັກນ້ອຍລາວບໍ່ແມ່ນວ່າທຸກຄົນຈະສາມາດຮຽນທາງອອນໄລນ໌ໄດ້ ທຸກຄົນບໍ່ໄດ້ມີຄອມພິວເຕີຢູ່ບ້ານຂອງເຂົາເຈົ້າ ເຖິງແມ່ນຈະໄດ້ຮຽນທາງອອນໄລນ໌ ແຕ່ຄຸນນະພາບ ມັນກໍບໍ່ຄືກັນ ໃນຖານະຜູ້ເປັນພໍ່ຂອງລູກ, ຂ້າພະເຈົ້າອຶດອັດໃຈຫຼາຍທີ່ເຫັນລູກຮຽນຊ້າ ຮຽນບໍ່ທັນ ຢາກໃຫ້ລັດຖະບານເລັ່ງແກ້ໄຂບັນຫາ ເພື່ອໃຫ້ເດັກນ້ອຍ ກັບຄືນໄປໂຮງຮຽນໄວໆ ” ເດັກນ້ອຍຈຳນວນນຶ່ງແມ່ນບໍ່ໄດ້ຮຽນເລີຍ, ອີງຕາມການກ່າວຂອງແມ່ຍິງຄົນນຶ່ງ ເມື່ອເດັກນ້ອຍບໍ່ໄດ້ຢູ່ໃນຫ້ອງຮຽນ, ມັນຈະບໍ່ມີໃຜຄຸມເຂົາເຈົ້າ ແລະ ເຂົາເຈົ້າກໍຈະບໍ່ມີສະມາທິໃນການຮຽນຄົນດຽວ ແມ່ຍິງລາວທີ່ອາໄສຢູ່ບ້ານໂພນຕ້ອງກ່າວວ່າ “ເດັກນ້ອຍຢູ່ແຖວບ້ານນີ້ເຫັນເຂົາຫຼິ້ນວົນແຊວກັນທຸກມື້ ບໍ່ຮູ້ວ່າເຂົາເຈົ້າໄດ້ຮຽນໜັງສືຫຼືບໍ່ ຄອບຄົວເຂົາກະບໍ່ໄດ້ຮັ່ງມີ, ຄືຊິບໍ່ໄດ້ຮຽນອອນໄລນ໌ດອກ ກະອຸກໃຈນຳເຂົາຢູ່ ” ລັດຖະບານໄດ້ແນະນຳໃຫ້ກະຊວງ ແລະ ອົງການຕ່າງໆຜັກດັນໃນການສັກຢາວັກຊີນໃຫ້ຜູ້ໃຫຍ່ໃຫ້ໄດ້ຢ່າງໜ້ອຍ 50 ເປີເຊັນໃນທ້າຍປີນີ້ ແລະ 80 ໃນທ້າຍປີໜ້າ